钦定古今图书集成/方舆汇编/边裔典/第124卷 > 《明实录》 > 《三卫建置沿革考》
## 钦定古今图书集成/方舆汇编/边裔典/第124卷 > 《明实录》 > 《三卫建置沿革考》

洪武二十年秋九月，置北平行都指挥使司于大宁。
二十二年春正月壬午，会宁侯张温及周兴奏“修拓
大宁等城成”，井上其规制：“大宁城门五，城周三千六
十丈，濠长三千一百六十丈，深一丈九尺；会州城门
四，城周一千一百二十八丈，濠长一千一百八十九
丈二尺，深一丈八尺；富峪城门四，城周九百丈，濠长
九百八丈二尺，深一丈三尺，宽河城门四。城周八百
一十二丈，濠长八百五十九丈，深一丈五尺。”夏五月
辛卯，置泰宁、福馀、朵颜三卫于兀良哈，地在乌龙江
南、卢龙塞北，以处降部。“东自全宁抵喜峰外，近宣府，
曰朵颜；自锦、义历广宁至辽山，曰泰宁；自黄泥洼逾
沈阳铁岭，曰福馀”，在潢水北、大宁外边，由冷口入贡。
置驿于迁安县，接达京师。二十七年六月乙酉，命兵
部官至北平布政司议置驿传。自大宁至广宁东路
四百八十五里，置十驿；中路北平至开平七百六十
五里，置十四驿；西路至开平六百三十里，置十三驿；
北路土木至宣府一百里，置二驿。三十年春正月，置
马驿八：“东曰凉亭、沈”阿、赛峰、黄崖，四驿接大宁，古北
口。西曰桓州、威胡、明安、隰宁，四驿接独石。

建文元年秋七月庚寅，“大宁总兵刘贞、都督陈亨、都
指挥卜万，引《大宁》兵号十万”，出松亭关，驻沙河，进攻
遵化，贞等退保松亭关。冬十月，燕王袭破大宁，以宁
王及大宁官军归北平永乐元年春三月，改北平行都指挥使司为“大宁都
指挥使司”，隶后府，徙于直隶保定府。迁各卫于内地
营州左右于蓟州，中于平谷“县，前于香河县，后于三
河县。兴州：前于丰润县，后于三河县，中于良乡县，左
于玉田县，右于迁安县。”大宁中，前及会州于京师，左
右于万全都司。因兀良哈三卫来朝，益求内附，以大
宁故卫地使为外藩，“自古北口至山海关为朵颜，自
辽东广宁前屯卫至广宁白云山为泰宁，自白云山
至开原为福馀岁许百人。干圣节及正旦两贡驼马，
并由喜峰口置把总提督之，即松亭关”也，达于三屯。
滦阳驿出迁安东北境，朝京师。而迁安驿徙于山海
关，以隆平侯张信为总兵，备御桃林口。是年，东胜左
卫自山西行都司调至，领五千户所，其右徙遵化。开
平。中屯卫原设大宁、沙岭，“洪武中调真定府，移置滦
州义丰里石城废县。领五千户所。”

### 郑晓吾学编